คือว่าวันที่25มีนาคม มีพสพ กับแฟนแล้วไม่ได้ป้องกันไม่มีการหลั่งในหลังจากนั้น17ชั่วโมงได้กินยาคุมฉุกเฉิน วันที่26มีนาคมประจำเดือนมาแล้ว(รวม7วัน26-1เมษายน) ยังจะมีโอกาสท้องมั้ยคะ ละก็วันที่27เมษายนประจำเดือนก็มาแล้วค่ะ
สวัสดีค่ะ ยาคุมกำเนิดแบบฉุกเฉิน เป็นยาคุมที่ประกอบไปด้วยฮอร์โมนเพศในระดับสูง กินหลังมีเพศสัมพันธ์ โดยจะให้ประสิทธิภาพได้เต็มที่ประมาณ 80-90% หากได้รับประทานภายใน 72 ชั่วโมงหลังมีเพศสัมพันธ์ และกินครบตามข้างฉลากกำหนด หลังการใช้ยาคุมฉุกเฉินนั้นอาจจะทำให้มีเลือดออกผิดปกติทางช่องคลอด ประจำเดือนมาคลาดเคลื่อน คลื่นไส้ อาเจียน ปวดท้องได้จากที่กล่าวมา หลังการกินยาคุม ถ้ารอบเดือนมาตามปกติตามรอบเดือนที่ควรจะเป็นแล้วก็แสดงว่าน่าจะไม่ได้ตั้งครรภ์แต่หากยังไม่สบายใจ สามารถยืนยันอีกครั้งได้ โดยสามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ และแนะนำว่าในครั้งต่อๆไปหากจะมีเพศสัมพันธ์แบบสอดใส่ แม้ไม่ลึก ไม่นาน ให้ใส่ถุงยางอนามัยเพื่อป้องกันเอาไว้ทุกครั้งค่ะ หรือกินยาคุมแบบแผงรายเดือน ฉีดยาคุม ฝังยาคุมเพื่อป้องกันไว้ก่อน ไม่ควรใช้ยาคุมแบบฉุกเฉินบ่อยๆเพราะประสิทธิภาพต่ำกว่ายาคุมประเภทอื่น และมีผลข้างเคียงได้มากกว่า